CELEX: 32021D0826
Language: da
Date: 2021-05-17 00:00:00
Title: Kommissionens afgørelse (EU) 2021/826 af 17. maj 2021 om fritagelse for importafgifter og momsfritagelse for varer importeret af Belgien som reaktion på Grækenlands anmodning om assistance til at håndtere migrationskrisen (meddelt under nummer C(2021) 3274) (Kun den nederlandske, den franske og den græske udgave er autentiske)

25.5.2021   
               
               
                  DA
               
               
                  Den Europæiske Unions Tidende
               
               
                  L 184/1
               
            
         KOMMISSIONENS AFGØRELSE (EU) 2021/826
         af 17. maj 2021
         om fritagelse for importafgifter og momsfritagelse for varer importeret af Belgien som reaktion på Grækenlands anmodning om assistance til at håndtere migrationskrisen
         
            
               (meddelt under nummer C(2021) 3274)
            
         
         (Kun den nederlandske, den franske og den græske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2009/132/EF af 19. oktober 2009 om fastlæggelse af anvendelsesområdet for artikel 143, litra b) og c), i direktiv 2006/112/EF for så vidt angår fritagelse for merværdiafgift ved visse former for endelig indførsel af goder (1), særlig artikel 53, stk. 1,
         under henvisning til Rådets forordning (EF) nr. 1186/2009 af 16. november 2009 om en fællesskabsordning vedrørende fritagelse for import- og eksportafgifter (2), særlig artikel 76, stk. 1, og
         ud fra følgende betragtninger:
         
                     (1)
                  
                  
                     Den 2. marts 2020 anmodede Grækenland om assistance, jf. artikel 15 i Europa-Parlamentets og Rådets afgørelse nr. 1313/2013/EU (3), efter en periode med migrationskrise.
                  
               
                     (2)
                  
                  
                     Den 6. marts 2020 importerede Belgiens forsvarsministerium, som et statsorgan i henhold til artikel 74 i forordning (EF) nr. 1186/2009 og artikel 51 i direktiv 2009/132/EF, nødhjælpsudstyr og andre vigtige forsyninger og sendte det til Grækenland som reaktion på Grækenlands anmodning med henblik på at uddele dette eller stille det til rådighed for asylansøgere og migranter.
                  
               
                     (3)
                  
                  
                     I afventning af Kommissionens afgørelse indrømmede Belgien suspension af importafgifter og moms for varer, jf. artikel 76, stk. 2, i forordning (EF) nr. 1186/2009 og artikel 53, stk. 2, i direktiv 2009/132/EF.
                  
               
                     (4)
                  
                  
                     Den 23. marts 2020 indsendte Belgien en anmodning om fritagelse for importafgift og momsfritagelse for varer leveret til Grækenland. Belgien fremsendte Kommissionen en udførlig liste med angivelse af arten og mængden af varer, der var blevet indført uden importafgift og fritaget for moms og sendt til Grækenland.
                  
               
                     (5)
                  
                  
                     Belgiens anmodning om fritagelse for importafgift og momsfritagelse for varer leveret til Grækenland anses for at være indgivet af den pågældende medlemsstat, jf. artikel 76, stk. 1, i forordning (EF) nr. 1186/2009 og artikel 53, stk. 1, i direktiv 2009/132/EF, ud fra den betragtning, at Grækenland anmodede om assistance, og Belgien reagerede herpå, jf. artikel 15 i afgørelse 1313/2013/EU.
                  
               
                     (6)
                  
                  
                     Den humanitære krise, som kræver hurtig assistance fra de øvrige medlemsstater for at beskytte et stigende antal asylansøgere og migranter i vinterperioden, og de ekstreme udfordringer, dette forårsager, udgør en katastrofe som omhandlet i kapitel XVII, afsnit C, i forordning (EF) nr. 1186/2009 og i afsnit VIII, kapitel 4, i direktiv 2009/132/EF.
                  
               
                     (7)
                  
                  
                     Belgien bør derfor indrømmes fritagelse for importafgifter ved import af varer til de formål, der er omhandlet i artikel 74 i forordning (EF) nr. 1186/2009, og momsfritagelse ved import af varer til de formål, der er omhandlet i artikel 51 i direktiv 2009/132/EF.
                  
               
                     (8)
                  
                  
                     Den 22. oktober 2020 bekræftede Grækenland over for Kommissionen at have modtaget de varer, der er opført på den udførlige liste, som Belgien har indgivet; meddelte, at generalsekretariatet for civilbeskyttelse under ministeriet for civilbeskyttelse var blevet udpeget som modtager af ovennævnte varer med henblik på gratis at uddele disse og stille dem til rådighed for migranter og asylansøgere; og bekræftede, at der var blevet truffet passende foranstaltninger til at sikre overholdelse af artikel 78, 79 og 80 i forordning (EF) nr. 1186/2009 og af artikel 55, 56 og 57 i direktiv 2009/132/EF for så vidt angår ovennævnte varer.
                  
               
                     (9)
                  
                  
                     Fritagelsen for importafgift og momsfritagelsen bør derfor indrømmes for den import, som Belgien foretog den 6. marts 2020 med henblik på videresendelse til Grækenland.
                  
               
                     (10)
                  
                  
                     Medlemsstaterne blev konsulteret den 11. februar 2021 i overensstemmelse med artikel 76 i forordning (EF) nr. 1186/2009 og artikel 53 i direktiv 2009/132/EF —
                  
               VEDTAGET DENNE AFGØRELSE:
         
            Artikel 1
            Varer indføres uden importafgifter, jf. artikel 2, stk. 1, litra a), i forordning (EF) nr. 1186/2009, og fritages for moms ved import, jf. artikel 2, stk. 1, litra a), i direktiv 2009/132/EF, forudsat at følgende betingelser var opfyldt:
            
                        a)
                     
                     
                        varerne var bestemt til gratis at blive uddelt og stillet til rådighed af generalsekretariatet for civilbeskyttelse under det græske ministerium for civilbeskyttelse til fordel for asylansøgere og migranter
                     
                  
                        b)
                     
                     
                        varerne opfylder betingelserne i artikel 75, 78, 79 og 80 i forordning (EF) nr. 1186/2009 og i artikel 52, 55, 56 og 57 i direktiv 2009/132/EF
                     
                  
                        c)
                     
                     
                        de græske myndigheder traf passende foranstaltninger til at sikre overholdelse af artikel 78, 79 og 80 i forordning (EF) nr. 1186/2009 og af artikel 55, 56 og 57 i direktiv 2009/132/EF for så vidt angår de importerede varer, som er omfattet af denne afgørelse.
                     
                  
         
            Artikel 2
            Artikel 1 anvendes på varer, som Belgien importerede den 6. marts 2020 og efterfølgende sendte til Grækenland som reaktion på anmodningen om assistance fra Grækenland af 2. marts 2020, jf. artikel 15 i afgørelse 1313/2013/EU.
         
         
            Artikel 3
            Denne afgørelse er rettet til Kongeriget Belgien og Den Hellenske Republik.
         
         
            Udfærdiget i Bruxelles, den 17. maj 2021.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  EUT L 292 af 10.11.2009, s. 5.
         
            (2)  EUT L 324 af 10.12.2009, s. 23.
         
            (3)  Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (EUT L 347 af 20.12.2013, s. 924).